„Черен Дракон“ отново на международното поле!
След 7 годишно отсъствие от международни състезания, ръководителят и главен инструктор на СК „Черен Дракон“, Петър Драгоев, взе участие в 1-я Европейски шампионат по ТАЙДЗИЦЮАН и Вътрешни стилове (1st european taijiquan & internal wushu championships), който се проведе на 4 и 5 май тази година. Арена на проявата стана румънската столица Букурещ, където уменията си по Тай Чи и вътрешни стилове премериха над 300 участници от 32 държави. Петър Драгоев се представи в две дисциплини – Тай Чи Чън стил – форма и Тай Чи Чън стил – оръжия (меч). Конкуренцията и в двете дисциплини беше сериозна като броя на участниците беше съответно 13 и 15 човека, което за шампионат на Стария континент е голям брой! Драгоев показа добри изпълнения, но съдиите бяха на друго мнение и класираха българският представител във втората половина на класирането и в двете дисциплини.

Въпреки класиранията, играта на Драгоев подсказва за сериозни амбиции и целенасочена подготовка за предстоящото през ноември в Китай 1-во Световно първенство по ТАЙДЗИЦЮАН и Вътрешни стилове.